كريستال عصفور هيا شركه مصريه و هيا واحد من اكبر شركات انتاج الكريستال فى العالم. كريستال عصفور حاليا من اكبر مصنعين و مصدرين الكريستال على مستوى العالم, بطاقه انتاجيه بتتجاوز 100 طن يوميا و بتصدر منتجاتها لاكتر من 50 دوله ف العالم. اسست عيلة عصفور الفلسطينيه شركه كريستال عصفور فى مدينه شبرا الخيمه سنة 1961 على مساحه 2200 متر مربع و بطاقه بشريه بحدود 200 من العمال اللى بيستعينو بادوات اساسيه بسيطه, اما اليوم اتوسعت شركه كريستال عصفور و بتضم 5 مصانع بمساحه اجماليه بتتجاوز 1.2 مليون متر مربع بيشتغل فيها اكتر من 28000 عامل من الرجال و الستات, و لسا الشركه بتحتفظ بمكانتها العالميه حتى اليوم. مع توسع الشركه فى اعمالها ظهرت الحاجه للاستعانه بماكينات و ادوات للتصنيع مصممه بشكل خاص, و اتبنت الشركه استراتيجيه تكامليه, فبيتم تصميم و تطوير و تصنيع الماكينات و الادوات اللازمه للانتاج ف مصانع كريستال عصفور و لاستخدامها الخاص. سنة 2000 افتتحت كريستال عصفور قسم خاص لقطع الكريستال الخاصه لاغراض الموضه لانتاج قطع كريستال للاستخدام فى صناعة الموضه بكافه قطاعاتها من الازياء و الاكسسوارات و الحلى و المجوهرات و قطع الديكور. كريستال عصفور على موقع كيورا - Quora ↑ [1] موقع كريستال عصفور الالكترونى Archived 1 January 2018[Date mismatch] at the Wayback Machine.